CELEX: 62007CA0438
Language: sk
Date: 2009-10-06 00:00:00
Title: Vec C-438/07: Rozsudok Súdneho dvora (tretia komora) zo 6. októbra 2009 — Komisia Európskych spoločenstiev/Švédske kráľovstvo (Nesplnenie povinnosti členským štátom — Životné prostredie — Smernica 91/271/EHS — Čistenie komunálnych odpadových vôd — Opomenutie vyžadovať náročnejšie čistenie dusíka vo všetkých čističkách komunálnych odpadových vôd z aglomerácií s populačným koeficientom viac ako 10000 )

21.11.2009   
            
            
               SK
            
            
               Úradný vestník Európskej únie
            
            
               C 282/4
            
         Rozsudok Súdneho dvora (tretia komora) zo 6. októbra 2009 — Komisia Európskych spoločenstiev/Švédske kráľovstvo
   (Vec C-438/07) (1)
   
   (Nesplnenie povinnosti členským štátom - Životné prostredie - Smernica 91/271/EHS - Čistenie komunálnych odpadových vôd - Opomenutie vyžadovať náročnejšie čistenie dusíka vo všetkých čističkách komunálnych odpadových vôd z aglomerácií s populačným koeficientom viac ako 10 000)
   2009/C 282/06
   Jazyk konania: švédčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: I. Koskinen, L. Parpala, M. Patakia a S. Pardo Quintillán, splnomocnení zástupcovia)
   
      Žalovaný: Švédske kráľovstvo (v zastúpení: A. Falk, splnomocnený zástupca)
   
      Vedľajší účastník, ktorý v konaní podporuje žalovaného: Fínska republika (v zastúpení: J. Heliskoski a A. Guimaraes-Purokoski, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článku 5 ods. 2, 3 a 5 smernice Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, s. 40; Mim. vyd. 15/002, s. 26), zmenenej a doplnenej smernicou Komisie 98/15/ES z 27. februára 1998 (Ú. v. ES L 67, s. 29; Mim. vyd. 15/004, s. 27) — Nesplnenie povinnosti zabezpečiť, aby najneskôr do 31. decembra 1998 všetky výtoky z čističiek komunálnych odpadových vôd pochádzajúce z aglomerácií s populačným koeficientom viac ako 10 000, ktoré sa vylievajú priamo do citlivých oblastí alebo ich povodí, zodpovedali príslušným požiadavkám prílohy I smernice 91/271/EHS
   
      Výrok rozsudku
   
   
               1.
            
            
               Tým, že opomenulo, aby najneskôr do 31. decembra 1998 výtoky z čističiek komunálnych odpadových vôd z aglomerácií s p. k. prevyšujúcim 10 000, uvedených v prílohách 2 a 3 jeho vyjadrenia k žalobe, v znení zmien vykonaných jeho duplikou, ktoré prenikajú priamo do citlivých oblastí alebo ich povodí, zodpovedali relevantným predpisom prílohy I smernice Rady 91/271/EHS z 21. mája 1991 o čistení komunálnych odpadových vôd, v znení zmien a doplnení smernice Komisie 98/15/ES z 27. februára 1998, si Švédske kráľovstvo nesplnilo svoje povinnosti vyplývajúce z článku 5 odsekov 2, 3 a 5 uvedenej smernice.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia Európskych spoločenstiev, Švédske kráľovstvo a Fínska republika znášajú svoje vlastné trovy konania.
            
         
      (1)  Ú. v. EÚ C 283, 24.11.2007.